Subject: Teavituskiri õhuliini rekonstrueerimisest
From: "Ranno Raidla" <[email-masked]>
To: <[email-masked]>
Date: Thu, 27 Nov 2025 12:07:54 +0200

Lugupeetud Transpordiamet

Teavitame Teid Teile kuuluval kinnisasjal 11266 Kiiu-Kaberneeme tee,
35201:001:0553 asuva Elektrilevi OÜ-le kuuluva õhuliini kaitsevööndis
teostatavatest töödest. Teie kinnistul kavandatud tööd on olemasolevate
õhuliinijuhtmete asendamine uutega. Nimetatud tööde eesmärk on elektri
kvaliteedi parandamine. Kuna tööde käigus ei muutu olemasoleva õhuliini
kaitsevöönd Teie kinnistul, siis piisab kinnistu omaniku teavitamisest.
Kui Teil on tööde tegemiseks põhjendatud ettepanekuid (nt tööde teostamise
võimalik aeg) või soovite saada tööde kohta täiendavat infot, siis palume
sellest teada anda all olevatel kontaktidel. Tööde vajadus tuleneb
elektrituruseaduse §-st 66: Elektrilevi OÜ-l kui võrguteenuse osutajal on
kohustus oma teeninduspiirkonnas arendada võrku viisil, mis tagab
võimaluse järjepidevalt osutada õigusakti ja tegevusloa tingimuste kohast
võrguteenust võrguga ühendatud tarbijatele.

Asjaõigusseaduse rakendamise seaduse § 152  lõike 1 ja lõike 2 järgi on
kinnisasja omanikul kohustus taluda tema kinnisasjal olemasolevat
tehnovõrku, mis on püsitatud enne maa esmakinnistamist ja see kuulub
asjaõigusseaduse §-s 1581  nimetatud võrguettevõtjale ja on püstitatud
omaniku nõusolekul enne 1999. aasta 1. aprilli ning seda tehnovõrku või
-rajatist kasutatakse eesmärgipäraselt ja avalikes huvides.

Nimetatud kohustuse eesmärgiks on võimaldada Elektrilevi OÜ-l kui
tehnovõrgu omanikul majandada tehnovõrku selle kaitsevööndi ulatuses, sh
remontimiseks, korrashoiuks, hooldamiseks, asendamiseks, kasutamiseks,
kasutusse andmiseks ja muul viisil ekspluateerimiseks elektripaigaldise
talitluse tagamise eesmärgil.

 Kui Teil on soov tutvuda õhuliini kaitsevööndi ulatuse ja selles
kehtivate kitsendustega, siis info nende kohta on toodud:

•Õhuliini kaitsevööndi ulatus: Majandus- ja taristuministri määruse nr 73
(„Ehitise kaitsevööndi ulatus, kaitsevööndis tegutsemise kord ja
kaitsevööndi tähistusele esitatavad nõuded“) § 10.

•Kaitsevööndis kehtivad kitsendused: Ehitusseadustik § 70 ja § 77.

 Lisaks saate oma kinnistul olevate tehnovõrkude ja nende kaitsevööndiga
tutvuda Maa-ameti kitsenduste kaardil:
https://kitsendused.maaamet.ee/#/avalik <https://kitsendused.maaamet.ee/>

Lugupidamisega

Ranno Raidla

Nooremprojekteerija

AS KH Energia-Konsult

M: 53 430 593

khenergia.ee